На основу Решења о банкротству стечајног судије Привредног суда у Лесковцу од 30.01.2014. године, број предмета Ст. бр. 26/2013 од 01.10.2013. године, и Одлуке Одбора поверилаца од 14.03.2014. године, а у складу са чланoвима 131., 132. и 135. Закона о стечају («*Службени гласник Републике Србије» број 104/2009*) и Националним стандардом бр. 5 о начину и поступку уновчења имовине («*Службени гласник Републике Србије» број 13/2010*), стечајни управник стечајног дужника

**ДОО “ЛАГАДО“ у стечају Бујановац**

**ОГЛАШАВА**

**Трећу продају јавним надметањем стечајног дужника као правног лица**

|  |  |  |
| --- | --- | --- |
| **Најзначајнију имовину предмета продаје чине:** | **Почетна цена (дин.)** | **Депозит (дин.)** |
| **А) НЕПОКРЕТНОСТИ**   * **Зграде и земљиште - постојеће, уписане у Лист непокретности бр. 2924 КО Бујановац на КП бр.455**   1. Зграда за коју није позната намена – УПРАВНА ЗГРАДА,површине 328 м² **приземље**, удео власништва **2/3**   2. Објекат индустрије коже и крзна – ФАБРИКА КОЖНИХ ГАЛАНТЕРИЈА, површине 3994 м²; **приземље**, удео власништва **2/3**   3. Објекат индустрије коже и крзна – ФАБРИКА КОЖНИХ ГАЛАНТЕРИЈА, површине 887 м² **на спрату**, удео власништва **1/1**   4. Објекат индустрије коже и крзна – ФАБРИКА ГАРНИТУРА, површине 2348 м², **приземље,** удео власништва **2/3**   5. Помоћна зграда – СКЛАДИШТЕ,површине 688 м²; **приз.,** удео власн. **2/3**   6. Помоћна зграда – РЕСТОРАН, површине 284 м², **приз.,** удео власниш. **2/3**   7. Зграда индустрије коже и крзна – ПРОИЗВОДНИ ПОГОН, на Кп.бр. 455, површине 102 м², (**приземље+спрат**) укупно 204 м² удео власништва **1/1**   8. Земљиште под наведеним зградама – ОБЈЕКТИМА, на КП.бр.455 површине 7722 м²; (градско земљиште изван грађевинског подручја), удео власништва **2/3**   9. Земљиште уз зграде – ОБЈЕКТЕ, на КП.бр.455 површине 7422 м²; (градско земљиште изван грађевинског подручја), удео власништва **2/3** * **Објекти ванкњижни – постојећи на суседној парцели КП бр.458/1**  1. Надстрешница на КП бр.458/1 ванкњижни објекат површине 544 м2, удео власништва **2/3**   **Б) МАШИНЕ И ОПРЕМА**   1. Трафо станица 2. Компресорска станица 3. Котларница 4. Регално складиште 5. Дизалица-лифт   **В) ПОТРАЖИВАЊА ОД КУПАЦА**  **Према спецификацији у прилогу продајне документације.** | **75.094.458,63** | **44.173.210,96** |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **60.000,00** **динара плус ПДВ.** Профактура се може преузети на адреси Раде Кончара бр.32, у Лесковцу, сваког радног дана у периоду од 8 до 14:30 часова, уз обавезну најаву стечајном управнику. Рок за откуп продајне документације је 17.11.2014. године;
2. уплате **депозит** са позивом на број **26-2013-3**, на текући рачун стечајног дужника број: **155-25060-05 код Чачанске банке Филијала Лесковац** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 17.11.2014. године). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику Дејану Петковићу, Лесковац, ул.Ђорђа Лешњака 7, локал бр.7 , најкасније 17.11.2014. године до 15.00 часова по локалном времену (GMT+1). У обзир ће се узети само банкарске гаранције које пристигну на назначену адресу у назначено време;
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 8 до 14 часова, а најкасније 7 дана пре заказане продаје (уз претходну најаву стечајном управнику).

Након уплате депозита, а најкасније до 17.11.2014.године, потенцијални купци, ради правовремене евиденције, морају предати стечајном управнику: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица)

**Јавно надметање** одржаће се дана **24.11.2014. године** у **12.00 часова** на следећој адреси: Стојана Љубића бб, зграда Дома Пензионера – други спрат, **Лесковац.**

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од 10:00 до 11:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од **3 радна дана од дана одржавања јавног надметања**, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **30 дана од дана потписивања купопродајног уговора**. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

У случају да за купца у поступку продаје буде проглашено правно или физичко лице које подлеже обавези подношења пријаве конкуренције, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају проглашеном купцу банкарска гаранција ће бити наплаћена у року предвиђеним огласом односно депозит ће бити задржан до доношења одлуке Комисије за заштиту конкуренције.

Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Порезе и трошкове који произлазе из закљученог купопродајног уговора у целости сноси купац.

Oвлашћено лице: Стечајни управник Дејан Петковић, контакт телефон: 061/698 36 54.